**Ministru kabineta noteikumu „Grozījumi Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 30.1 panta sestā, septītā un astotā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informācija par to, ka transportlīdzekļa vadītājam tā veselības stāvokļa dēļ ir jālieto, piemēram, redzes korekcijas vai aizsardzības līdzekļi, vai tam ir nepieciešams attiecīgi pielāgots transportlīdzeklis, tiek norādīta vadītāja apliecībā, izmantojot speciālus, tam paredzētus kodus. Konkrētus kodus un to sarakstu nosaka Eiropas Parlamenta un Padomes 2006.gada 10.decembra Direktīva 2006/126/EK par vadītāju apliecībām. Latvijas normatīvo aktu sistēmā pilns vadītāja apliecībā lietojamo kodu saraksts ir ietverts Ministru kabineta 2010.gada 2.februāra noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”, bet tie kodi, kas saistīti ar vadītāja veselības stāvokli - Ministru kabineta 2011.gada 6.decembra noteikumos Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”.Tādējādi ir konstatējama tiesību normu dublēšanās un, pieņemot grozījumos iepriekšminētajā Direktīvā attiecībā uz kodiem, kas saistīti ar vadītāja veselības stāvokli, ir jāizdara grozījumi abos Latvijas tiesību aktos.Ar noteikumu projektu tiek novērsta tiesību normu dublēšanās un turpmāk visi vadītāja apliecībā lietojamie kodi tiks ietverti vienā tiesību aktā - Ministru kabineta 2010.gada 2.februāra noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, speciālisti no valsts akciju sabiedrības „Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi transportlīdzekļu vadītāji. 2018.gadā Latvijā ir gandrīz 855 000 personu, kurām ir derīga vadītāja apliecība. |
| 2. | Tiesiskā regulējuma ietekme uz tautsaimniecību un administratīvo slogu | Uzņēmējdarbības vidi un Nacionālā attīstības plāna rādītājus noteikumu projektā ietvertais regulējums neietekmē. Administratīvais slogs nemainās - sabiedrības grupām un institūcijām noteikumu projekta tiesiskais regulējums tiesības un pienākumus, kā arī veicamās darbības nemaina.. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2018.gada 12.aprīlī. http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārstniecības iestādes, Sociālās integrācijas valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. |
| 3. | Cita informācija | Nav. |

Satiksmes ministrs U.Augulis

Vīza: valsts sekretārs K.Ozoliņš

28.06.2018. 11:20

617

Lauris Miķelsons

67028323

Lauris.Mikelsons@sam.gov.lv